Karol Świderski

Karol Grzegorz Świderski (sündinud 23. jaanuaril 1997 Rawiczis) on Poola jalgpallur, kes mängib ründajana Kreeka kõrgliigaklubis Panathinaikόs ja Poola jalgpallikoondises.

Poola kõrgliigas debüteeris ta 2014. aastal Jagiellonia Białystoki meeskonnas. Poola kõrgliigas lõi ta esimese värava 3. juunil 2015 mängus Szczecini Pogońi vastu.

2019. aasta jaanuaris siirdus ta Kreeka kõrgliigaklubisse PAOK FC. Hooajal 2018–19 tuli ta klubiga Kreeka meistriks. Nii hooajal 2019–20 kui ka 2020–21 lõi Świderski Kreeka kõrgliigas 11 väravat.

2022. aasta jaanuaris liitus ta Major League Socceri (MLS) klubis Charlotte FC. Kahe hooajaga lõi ta MLS-is 22 väravat. 2024. aasta veebruaris läks ta kuni aasta lõpuni laenule Itaalia kõrgliigaklubisse Verona Hellas, kuid naasis juba juulis Charlotte'i.

2025. aasta jaanuaris naasis Świderski Kreeka kõrgliigasse, kui sõlmis ja poole aasta pikkuse lepingu Panathinaikόsega.

Poola jalgpallikoondises debüteeris Świderski 28. märtsil 2021 MM-i valikmängus Andorra vastu ja lõi selles mängus ka koondisekarjääri esimese värava. Ta kuulus Poola koondisse 2021. ja 2024. aasta Euroopa meistrivõistlustel ning 2022. aasta maailmameistrivõistlustel.

 Saavutused 
PAOK
Kreeka Super League: 2018–19
Kreeka karikas: 2018–19, 2020–21
 Viited 

Kategooria:Poola jalgpallurid
kategooria:Verona Hellase mängijad
Kategooria:PAE Panathinaikόse jalgpallurid
Kategooria:Major League Socceri mängijad
Kategooria:Serie A mängijad
Kategooria:Sündinud 1997